Joannes, Dei gratia Francorum rex. Universis presentes litteras inspecturis, salutem. Notum facimus quod cum à feodalibus episcopi seu ecclesie Autissiodorensis et aliis quampluribus, in jocundo seu primo adventu predicti episcopi in civitatem Autissiodorensem, seu ratione sui adventus primi predicti, certa sibi servitia et jura alia, prout intelleximus, debeantur, et de novo vos ad dictam civitatem venientes, personamque dilecti et fidelis consiliarii nostri Johannis, nunc episcopi dicte ecclesie, honorare cupientes, ipsum introduximus in civitatem predictam. Nos, honorem hujusmodi per nos eidem impensum sibi vel successoribus suis, seu dicte ecclesie, in aliquo prejudicare volentes, concessimus et concedimus eidem, regia autoritate, de gratia quod per hoc seu propter hoc nullum sibi, vel successoribus suis, seu dicte ecclesie, prejudicium valeat generari, sed predicta sua introductione per nos facta, prout premittitur, non obstante, ipse et successores ipsius omnibus et singulis servitiis et juribus sibi in primo adventu eorumdem, vel ratione ipsius, qualitercumque debitis aut debendis, ut et gaudere possint, ut antea facere consueverint et facere potuisset dictus episcopus, si in dictam civitatem fuisset more solito introductus. In cujus rei testimonium sigillum nostrum presentibus litteris duximus apponendum. Datum Divione, vicesima septima die mensis decembris, anno Domini millesimo trecentesimo sexagesimo primo. Per regem: J. Hellou.